text: [{"text_idx": "#000004", "text": "F\u00f8stula\u0301vintsdansur i\u0301 hjartanum a\u0301 f\u00f8royska u\u0301tisetali\u0301vinum"}, {"text_idx": "#000013", "text": "A\u0301 veg at sleppa okkum av vi\u00f0 jakkan komu vit framvi\u00f0 kovboytombolanum vi\u00f0 teimum syngjandi tombolagentunum. Fyriskipari av tiltakinum var u\u0301tisetako\u0301ri\u00f0 MPIRI, ti\u0301 kundi ti\u0301li\u0301kt, sum at keypa ein tombolase\u00f0il l\u00e6tt gerast ein sanguppliving. Dansitilt\u00f8kini hja\u0301lpa vi\u00f0 at fi\u0301ggja raksturin hja f\u00f8roysku fel\u00f8gnum og halda li\u0301v i\u0301 fel\u00f8gum sum Fo\u0301tatra\u00f0k, I\u0301F-F\u00f8royar, MPIRI og sja\u0301lvum F\u00f8royahu\u0301sinum. Eisini a\u0301 hendan ha\u0301tt er dansurin grundarlagi\u00f0 undir u\u0301tisetali\u0301vinum. Eini 230 fo\u0301lk vo\u0301ru komin saman i\u0301 F\u00f8royahu\u0301sinum hetta kv\u00f8ldi\u00f0, og hetta er eitt gott i\u0301skoyti til raksturin hja\u0301 MPIRI, i\u00f0 aftur i\u0301 a\u0301r \u00e6tlar s\u00e6r at framf\u00f8ra b\u00e6\u00f0i i\u0301 F\u00f8royum og Danmark."}, {"text_idx": "#000014", "text": "Sku\u0301lastovan a\u0301 fyrstu h\u00e6dd var karmur um whiskeybarr, har upprunaligi ko\u0301rlei\u00f0arin og stigtakarin til MPIRI Bogi Mouritsen var barrv\u00f8rur. Ikki f\u00e6rri enn a\u0301tta sl\u00f8g av go\u0301\u00f0um whiskey kundu kr\u00e6snir go\u0301mar velja i\u0301millum. Barrin var a\u0301 tremur vi\u00f0 fo\u0301lki i\u0301 go\u0301\u00f0um lag. Ein, i\u00f0 eg plagdi at ganga i\u0301 barnagar\u00f0 vi\u00f0 sat har, hann var v\u00e6l fyri av naka\u00f0 no\u0301gvum dupultum 10 a\u0301ra gomlum La Phroaig og ro\u0301pti a\u0301 meg, \u201cHey! Tu\u0301 hann sja\u0301lvur......Jens Suni, ert tu\u0301 ikki hann sja\u0301lvur i\u0301..\u00f8\u00f8\u00f8..MC..\u00f8\u00f8\u00f8..okkurt?\u201d \u2013 Ju\u0301 eingin ivi var um, at lagi\u00f0 i\u0301 F\u00f8stula\u0301vintsdansinum var framu\u0301rskarandi\u00f0."}, {"text_idx": "#000015", "text": "Ni\u00f0ri\u00f0 undir sp\u00e6ldu The Reverends Kenny Rogers lagi\u00f0 \u201cRuby, don\u2019t take your love to town\u201d, dur\u00f0av\u00f8rurin i\u0301 kovboyhattinum og nakrir av barrv\u00f8rurum lupu u\u0301t a\u0301 go\u0301lvi\u00f0, og a\u0301\u00f0renn vit vistu av, var dansigo\u0301lvi\u00f0 ein sto\u0301r leindansing framf\u00f8rsla. Hetta var ordilig kontri og vestern."}, {"text_idx": "#000016", "text": "I\u0301 barrini ni\u00f0ri\u00f0 undir var f\u00f8roysk \u00f8li\u00f0 sto\u0301ra s\u00f8luv\u00f8ran, men fryntliga barrkonan vi\u00f0 i\u0301 revolvarabelti seldi eisini skot av alskyns slagi."}, {"text_idx": "#000017", "text": "Dansigo\u0301lvi\u00f0 fyltist stu\u0301tt, og lagi\u00f0 gj\u00f8rdist alt betur. Vi\u00f0 l\u00f8gum hja\u0301 Johnny Cash, Garth Brooks, Kenny Rogers, Shania Twain og \u00f8llum hinum sto\u0301ru kontrin\u00f8vnunum hildu The Reverends ung sum gomul a\u0301 dansigo\u0301lvinum, alt var\u00f0 krydda\u00f0 vi\u00f0 fitt av gomlum Blugr\u00e6ss. Okkurt heimagj\u00f8rt lag var eisini a\u0301 skra\u0301nni og hesi vi\u0301stu, at F\u00f8royingar veruliga hava fingi\u00f0 enn ein fra\u0301li\u0301kan kontribo\u0301lk."}, {"text_idx": "#000018", "text": "Ho\u0301ast talan var um l\u00f8g hja\u0301 n\u00f8krum av heimsins st\u00f8rstu kontribo\u0301lkum, var eingin ivi um, at best da\u0301mda lagi\u00f0 a\u0301 kv\u00f8ldinum var \u201cEg siti so eina\u201d hja\u0301 f\u00f8roysku kontri-beatlunum Vestmonnum, ta\u0301 sang hv\u00f8r munnur vi\u00f0 og ta\u00f0 var ikki at standa fyri, solei\u00f0is sum fo\u0301lk rann fyri at sleppa a\u0301 dansigo\u0301lvi\u00f0. Sangarin i\u0301 The Reverends Niclas Thorsteinsson vi\u00f0merkti, hvussu sto\u0301rfingi\u00f0 ta\u00f0 var, at me\u00f0an teir sp\u00e6ldu her, so sp\u00e6ldu Vestmenn i\u0301 Kagganum. Eingin ivi er um, at vir\u00f0ingin fyri Vestmonnum er sto\u0301r millum hesar ungu kontrihetjurnar."}]